CELEX: 22021D0021
Language: sk
Date: 2020-12-22 00:00:00
Title: Rozhodnutie č. 4/2020 Výboru veľvyslancov AKT – EÚ z 22. decembra 2020, ktorým sa riaditeľovi Technického centra pre poľnohospodársku a vidiecku spoluprácu (CTA) udeľuje absolutórium v súvislosti s plnením rozpočtu centra v rozpočtovom roku 2019 [2021/21]

12.1.2021   
               
               
                  SK
               
               
                  Úradný vestník Európskej únie
               
               
                  L 10/10
               
            
         ROZHODNUTIE č. 4/2020 VÝBORU VEĽVYSLANCOV AKT – EÚ
         z 22. decembra 2020,
         ktorým sa riaditeľovi Technického centra pre poľnohospodársku a vidiecku spoluprácu (CTA) udeľuje absolutórium v súvislosti s plnením rozpočtu centra v rozpočtovom roku 2019 [2021/21]
         VÝBOR VEĽVYSLANCOV AKT – EÚ,
         so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej (1), a najmä na článok 2 ods. 6 jej prílohy III,
         so zreteľom na rozhodnutie Výboru veľvyslancov AKT – EÚ č. 2/2020 zo 4. decembra 2020, ktorým sa mení rozhodnutie Výboru veľvyslancov AKT – EÚ č. 3/2019 o prijatí prechodných opatrení podľa článku 95 ods. 4 dohody o partnerstve AKT – EÚ (2),
         so zreteľom na rozhodnutie Výboru veľvyslancov AKT – EÚ č. 5/2013 zo 7. novembra 2013 v súvislosti so stanovami Technického centra pre poľnohospodársku a vidiecku spoluprácu (CTA) (3), a najmä na článok 4 ods. 2 prílohy k nemu,
         so zreteľom na rozhodnutie Výboru veľvyslancov AKT – ES č. 3/2006 z 27. septembra 2006 o rozpočtových pravidlách Technického centra pre poľnohospodársku a vidiecku spoluprácu (CTA) (4), a najmä na jeho článok 26 ods. 5,
         so zreteľom na účtovnú závierku Technického centra pre poľnohospodársku a vidiecku spoluprácu za rozpočtový rok 2019, ktorý sa skončil 31. decembra 2019,
         so zreteľom na správu audítorov týkajúcu sa účtovnej závierky za rozpočtový rok 2019,
         berúc na vedomie schválenie účtovnej závierky Technického centra pre poľnohospodársku a vidiecku spoluprácu za rozpočtový rok 2019 správnou radou centra, na základe preskúmania audítorskej správy,
         keďže:
         
                     (1)
                  
                  
                     Príjmy centra v rozpočtovom roku 2019 pozostávali najmä z príspevkov z Európskeho rozvojového fondu a predstavovali sumu 19 622 000 EUR z celkovej sumy 21 760 000 EUR.
                  
               
                     (2)
                  
                  
                     Riaditeľ celkovo plnil rozpočet centra počas rozpočtového roka 2019 tak, že by sa mu v súvislosti s plnením tohto rozpočtu malo udeliť absolutórium,
                  
               ROZHODOL TAKTO:
         
            Jediný článok
            Výbor na základe správy audítorov a účtovnej závierky za príslušný rozpočtový rok týmto udeľuje riaditeľovi Technického centra pre poľnohospodársku a vidiecku spoluprácu absolutórium v súvislosti s plnením rozpočtu centra za rozpočtový rok 2019.
         
         
            V Bruseli 22. decembra 2020
            
               
                  Za Výbor veľvyslancov AKT – EÚ
               
               
                  predseda
               
               Michael CLAUSS
            
         
         
            (1)  Ú. v. ES L 317, 15.12.2000, s. 3.
         
            (2)  Ú. v. EÚ L 420, 14.12.2020, s. 32.
         
            (3)  Ú. v. EÚ L 309, 19.11.2013, s. 50.
         
            (4)  Ú. v. EÚ L 350, 12.12.2006, s. 1.